Gedagte vir die dag: God sien jou hartseer raakFoto: pixabay.com My ellende het nie ongemerk by U verbygegaan nie, U het op my trane gelet. In u boek staan hulle opgeteken. (Psalm 56:9) Die psalmdigter beleef tye van groot hartseer. In hierdie tye is dit vir hom ’n groot troos dat God van al hierdie ellende weet; dat God elkeen van sy trane raaksien; dat hulle selfs deur God in sy boek opgeteken is. God staan nooit koud teenoor die hartseer van sy kinders nie. God sien jou hartseer raak, al jou trane is opgeteken in sy boek. Hy gee werklik vir jou om. By Hom is daar vertroosting vir elkeen van sy kinders. Hartseer maak ons gereed om vreugde met meer waardering te geniet. ~ Johan Smit